

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/19-01/20**

**URBROJ: 2186/03-02-19-1**

**Cestica, 04.09.2019.**

Na temelju članka 4. Odluke o javnim priznanjima Općine Cestica ("Službeni vjesnik Varaždinske županije" broj 29/2014) i članka 30. Statuta Općine Cestica ("Službeni vjesnik Varaždinske županije" broj 17/18), Općinsko vijeće Općine Cestica na 14. sjednici održanoj dana 04. rujna 2019. godine, donosi

**O D L U K U**

**o dodjeli javnih priznanja Općine Cestica u 2019. godini**

**Članak 1.**

Ovom Odlukom Općina Cestica dodjeljuje u 2019. godini javna priznanja i to:

* Nagradu Općine Cestica,
* Plaketu Općine Cestica,
* Grb Općine Cestica.

**Članak 2.**

Nagrada Općine Cestica dodjeljuje se:

* **Hrvatskim vodama, pravna osoba za upravljanje vodama** - za razvoj gospodarstva, uspješno poslovanje, stručnost, odgovornost te neprestano ulaganje u razvoj općine Cestica
* **Svijeće Kokot** iz Malog Gradišća 4a, vl. Miljenko Kokot, za razvoj gospodarstva, uspješno poslovanje, stručnost, odgovornost i predanost poslu te neprestano ulaganje u razvoj općine Cestica

**Članak 3.**

Plaketa Općine Cestica dodjeljuje se:

* **DVD- u Križovljan – Cestica,** za 90 godina djelovanja i rada društva teza osobite uspjehe u razvoju društvenih odnosa, zaštite od požara i civilne zaštite, posebno značajnih za općinu Cestica

**Članak 4.**

Grb Općine Cestica dodjeljuje se:

* **vlč. Mariu Filipoviću,** za promicanje vjere i jedinstva kršćanstva na području općine Cestica i za ulaganja u sakralne objekte na području općine Cestica
* **Nevenu Furjanu,** za osobite zasluge u sportu i promociji Općine Cestica u Hrvatskoj i inozemstvu,
* **Katici Obadić,** za osobite zasluge u razvoju društvenih odnosa, hrvatskog i kajkavskog jezika te književnosti,
* **Nikoli Milecu,** za promociju volonterizma,za razvoj društvenih odnosa u radu s mladima.

**Članak 5.**

Javna priznanja uručiti će se na svečanoj sjednici Općinskog vijeća, povodom obilježavanja Dana Općine Cestica, 13. rujna 2019. godine.

**Članak 6.**

Ova Odluka stupa na snagu osmog dana od dana objave u "Službenom vjesniku Varaždinske županije".

Predsjednik Općinskog vijeća

Darko Majhen, mag.pol.